Source: https://m.audiclub.ee/viewthread.php?tid=49139
Timestamp: 2019-11-17 00:55:42+00:00

Document:
Eesti Audi Klubi foorum - Auto ostmine & müümine
Eesti Audi Klubi foorum » Ostuabi » Auto ostmine & müümine
Pealkiri: Auto ostmine & müümine (Vastuseid: 59 | Vaatamisi: 55839)
postitati 30.01.08 12:40
Auto ostmine & müümine
No samas on vastavalt võlaõigus seadusele 7 päeva autot tagastada.
postitati 30.01.08 12:53
Algselt postitas: Jaks
....mööndustega, et eset/autot ei tohi kasutada ja peab olema pakendis jne?
Ma ei usu, et autokaupmees sind autoturul sellise jutuga üldse kuulama hakkab
postitati 30.01.08 14:45
Eraisikult ostes ei ole mitte mingit garantiid masinal ja mingit tagastamist ei saa toimuda...
postitati 30.01.08 15:03
Ise olen kaks autot läbi liisingu müünud ja lepingus on ikkagi kirjas, et kui 7 päeva jooksul saab tagastada.
Seega arvan, et kui tahat ja veidi aega joosta saab selle tagastada.
postitati 30.01.08 15:22
Inimesed, lugege palun seadust! Need on 2 täiesti erivat asja, kas jutt käib liisingust või eraisikust. Kui mul rohkem aega on, siis ehk toon ka vastavad lõiked, punktid välja, et see asi lõppude lõpuks selgeks saaks!
Vajaksin hädasti nõuandeid, seoses müüdud autoga
auto müügiga mure palun abi
Eraisikule järelmaksuga müümine? (kiire)
Hansaliisingu müügilepingus on kirjas järgmiselt:
6.2. Ostjal on õigus esitada Müüjale pretensioone Vara Lepingule mittevastavause korral 1 (sõnadega: üks) kuu jooksul alates Vara vastuvõtmisest.
6.3 Kui kolmas isik, kellel huvides Ostja sõlmib Lepingu, esitab Ostjale seadusest tulenevalt 7 päeva jooksul taganemisavalduse, loetakse Leping lõppenuks ning Lepinguosalised tagastavad teineteisele saadu 2 päeva jooksul pärast taganemisavalduse laekumist.
§ 188. Taganemise avaldus ja tagajärjed
(1) Lepingupool taganeb lepingust taganemisavalduse tegemisega teisele lepingupoolele.
(2) Kui lepingupool võib vastavalt seadusele või lepingule lepingust taganeda, vabastab lepingust taganemine mõlemad lepingupooled nende lepinguliste kohustuste täitmisest. Taganemine ei mõjuta lepingust enne taganemist tekkinud õiguste ja kohustuste kehtivust.
(3) Taganemine ei mõjuta kokkulepet lepingust tulenevate vaidluste lahendamise kohta, samuti muid lepingutingimusi lepingupoolte õiguste ja kohustuste kohta pärast lepingust taganemist.
§ 189. Lepingu alusel üleantu väljaandmine ja hüvitamine
(1) Lepingust taganemise korral võib kumbki lepingupool nõuda tema poolt lepingu alusel üleantu tagastamist ning saadud viljade ja muu kasu väljaandmist, kui ta tagastab kõik üleantu. Taganemisest tulenevad kohustused peavad lepingupooled täitma üheaegselt, kusjuures vastavalt kohaldatakse käesoleva seaduse §-s 111 sätestatut. Tagastatavalt rahalt tuleb tasuda intressi raha saamisest alates.
(2) Tagastamise või väljaandmise asemel peab lepingupool hüvitama üleantu väärtuse, kui:
1) tagastamine või väljaandmine on üleantu olemuse tõttu välistatud, muu hulgas, kui üleantu seisneb teenuse saamises või asja kasutamises;
2) lepingupool on üleantud eseme ära tarvitanud, võõrandanud, koormanud kolmanda isiku õigusega või ümber töötanud;
3) üleantu on hävinud.
(3) Kui üleantu hind on lepingus määratud, loetakse see käesoleva paragrahvi lõike 2 tähenduses üleantu väärtuseks.
(4) Kui tagastamisele või väljaandmisele kuuluv asi on halvenenud ja halvenemine ei ole tekkinud asja korrapärase kasutamise tulemusena, tuleb hüvitada asja väärtuse vähenemine.
(5) Lepingupool, kes peab asjaoludest tulenevalt mõistlikult ette nägema lepingust taganemise võimalikkust, peab hoolitsema selle eest, et lepingust taganemise korral oleks üleantu tagastamine võimalik.
§ 190. Hüvitamise välistatus
(1) Lepingupool ei ole kohustatud talle üleantu tagastamise või väljaandmise asemel selle väärtust hüvitama, kui:
1) taganemise aluseks olev asjaolu ilmnes alles asja ümbertöötamisel;
2) halvenemine või hävimine toimus teisest lepingupoolest tulenevatel asjaoludel või asjaolu tõttu, mille esinemise riisikot kannab teine lepingupool või kui kahju oleks tekkinud ka teise lepingupoole juures;
3) seadusest tuleneva taganemisõiguse teostamise puhul on üleantu halvenenud või hävinud vaatamata sellele, et lepingupool ilmutas niisugust hoolt, mida ta rakendab oma asjades.
(2) Kui käesoleva paragrahvi lõikes 1 nimetatud asjaoludel on lepingupool alusetult rikastunud, peab ta üleantu vastavalt alusetu rikastumise sätetele välja andma.
§ 191. Kasu ja kulutused
(2) Kui lepingupool tagastab eseme, hüvitab selle väärtuse või kui väärtuse hüvitamise kohustus on vastavalt käesoleva seaduse § 190 lõike 1 punktile 1 või 2 välistatud, peab teine lepingupool hüvitama esemele tehtud vajalikud kulutused. Muud kulutused tuleb lepingupoolele hüvitada vastavalt alusetu rikastumise sätetele, kui teine lepingupool on kulutuste läbi alusetult rikastunud.
§ 192. Taganemisõiguse jagamatus
(1) Kui lepingus osaleb ühel lepingupoolel mitu isikut, võivad nad taganemisõigust teostada üksnes ühiselt. Kui taganemisõigus lõpeb ühe taganemiseks õigustatud isiku jaoks, lõpeb see ka ülejäänud isikute jaoks.
(2) Kui lepingupool taganeb lepingust, mille teisel poolel osaleb mitu isikut, võib ta taganemisõigust teostada üksnes kõigi nende isikute suhtes ühiselt.
(3) Mitmepoolse lepingu puhul võib lepingupool lepingust taganeda üksnes tema suhtes võetud kohustuse rikkumise korral teise lepingupoole või teiste lepingupoolte poolt.
§ 195. Lepingu korraline ülesütlemine
(1) Lepingupool ütleb lepingu üles ülesütlemisavalduse tegemisega teisele lepingupoolele.
(2) Kui lepingupool võib vastavalt seadusele või lepingule lepingu üles öelda, vabastab ülesütlemine mõlemad lepingupooled nende lepinguliste kohustuste täitmisest. Lepingust kuni selle ülesütlemiseni tekkinud õigused ja kohustused jäävad kehtima.
(3) Püsiva kohustuse või korduvate kohustuste täitmisele suunatud lepingu (kestvusleping), mis on sõlmitud tähtajatult, võib kumbki lepingupool mõistliku etteteatamistähtajaga üles öelda, kui seadusest või lepingust ei tulene teisiti (korraline ülesütlemine).
(4) Kui lepingus osaleb ühel lepingupoolel mitu isikut, võivad nad ülesütlemisõigust teostada üksnes ühiselt. Kui lepingupool ütleb üles lepingu, mille teisel poolel osaleb mitu isikut, võib lepingu üles öelda üksnes kõigi nende isikute suhtes ühiselt.
(5) Lepingu ülesütlemise korral peavad lepingupooled tagastama üksnes lepingu lõpetamisele järgneva aja kohta juba ette üleantu. Tagastamisele kohaldatakse vastavalt käesoleva seaduse §-des 189-191 sätestatut.
§ 208. Müügilepingu mõiste
(1) Asja müügilepinguga kohustub müüja andma ostjale üle olemasoleva, valmistatava või müüja poolt tulevikus omandatava asja ning tegema võimalikuks omandi ülemineku ostjale, ostja aga kohustub müüjale tasuma asja ostuhinna rahas ja võtma asja vastu.
Vastavalt vajadusele cntr+F ja leiate huvipakkuva koha.
Ostjal on õigus enne Müüja poolt Toodete Ostjale üleandmist Lepingust taganeda, esitades Müüjale sellekohase kirjaliku taganemisavalduse. Taganemisavaldus peab muuhulgas sisaldama Müüja poolt Ostjale väljastatud ning Ostja poolt tasutud arve numbrit, samuti Ostja pangakonto numbrit, kuhu Ostja soovib, et Müüja talle Toodete eest tasutu tagastaks.
postitati 30.01.08 15:25
Kas mitte läbi liisingu müües kohe see 7 päeva klausel lepingus sees pole automaatselt , sulas ostes igaljuhul pole mingit lepingut ja mingit raha ei hakka keegi sulle maksma , kui sa müüjaga kokkuleppele ei saa.
postitati 30.01.08 15:27
Liisingusse müües tekib liisingettevõttel vastavalt VÕS-ele kohustus auto kliendilt tagasi võtta, kui liisingobjekt ei vasta nõuetele/eeldatud kvaliteedile, mida ostja eeldas.
(On mulle tagastatud ka auto, millel 1 rattalaager vajas vahetust, ülejäänu oli OK, vaatamata sellele, et pakkusin võimalust see esinduses minu kulul vahetada)
Eraisiku puhul on tegu tsiviilvaidlusega, ehk siis on väga meeldiv võimalus eelpoolnimetet kodanik kohtusse kaevata.
Kuid võiduvõimalus on väike, va. juhul, kui sa suudad ära tõestada, et Sulle teadlikult s*tta müüdi.
postitati 30.01.08 18:10
No aga siis on umbes nii, et liisingusse ostes on nii mõnigi eelis.
Saada masinaga veidi kulgeda ja kui ei meeldi viid tagasi.
No jah siis tuleb osta liisingusse proovid ja sobivusel sõidad edasi ning kas või paar kuu pärast välja maksta.
Vähemalt ei juhtu seda, et järgmine päev mootor kotis ja keegi midagi ei tea.
Liisinguga on jah hoopis teised teemad, aga vot liisinguga on jälle omad miinused. Vana ja väärikat autot ei saa liisingusse jne.
edit: ja muidugi ei maksa unustada seda, et kui viia sõiduk mingi tühise probleemiga liisingusse tagasi, siis järgmine kord ei pruugi enam ka liisingut saada...
Jaks, sellise jutu ja suhtumisega inimesed saavad minult auto kätte allespeale raha laekumist.
Ka selliseid on piisavalt.
Näide: Imeliku ellusuhtumisega lasnamjägi city kodanikud ostavad 4a vana Pajerot. Kas ma annan auto kätte enne, kui raha on laekunud?
Loomulikult mitte, sest peale üleandmist esimene sõit on ju Männiku karjääri autot testima.
Kui ära upub veitsa - pole probleemi, anname tagasi...
postitati 30.01.08 19:28
No jah eks inimesi ole igasuguseid.
Tegelt minul on suht savi sellest kas saab tagasi anda või ei, sest üldjuhul vaatan ise auto üle ja usaldan ainult ise ennast ( või siis kui ka keegi midagi sellest konkreetsest midagi teab ).
Ja no samas kui osat vana auto peab arvestama ka võimalusega, et mõni laager või teab mis vajab vahetust.
Ja nagu ise ostsin endale vana 6 seeria Bmw mis on üle 20 aasta vana siis oleks ju imelik minna mõni päev hiljem müüale kurtma, et midagi ikka ei ole päris nii nagu uuel autol.
Aga see selleks ja minujaoks on see teema lõpetatud.
marguss007
postitati 08.02.08 08:42
Aga kui minult tahab inimene auto osta läbi liisingfirma (mul endal autol liisingut pole), siis sellisel juhul ostab auto minult välja liisingfirma. Kas liisingfirma võib siis mulle ka mingi aja jooksul auto tagastada? Kui jah siis on ju igati mõistlikum auto müüa eraisikule kuna ei pea kartma et 7 päeva pärast saad peenestatud auto tagasi
postitati 08.02.08 08:51
Nii ta on liisingufirma kannab sulle raha alles ~10päeva pärast
postitati 08.02.08 09:06
jah uurisin ise ka ja tuleb välja et 7 päeva on aega ka liisingufirmal kuigi sissemakse kannavad koos lepingutasuga kohe yle
postitati 08.02.08 16:20
Algselt postitas: marguss007
Liising ei kanna sinule kohe küll mingit raha.
Hansa liising kannab raha 8-ndal päeva ja kui see on nädala vahetusel siis esmaspäev.
Ühis liising kannab raha vist oli 21-sel päeval ( selles võin ka eksida).
Seega jah kui nii auto müüd pead veidi aega oma raha ootama.
Registreerunud 31.05.06
postitati 15.02.08 09:12
olen müünud liisingule ühe 2001 BMW, ostjaks poolakast ehitaja. Lasin neil kirjutada paberi, et nad on tutvunud auto tehnilise seisukorraga ja ei oma hilisemaid pretensioone. Autot ei tagastata seitsme päeva jooskul.
Kui nad poleks alla kirjutanud, siis ma poleks ka autot neile andnud kuigi sissemaks ca 45000 oli käes. Sularahaga tegeledes, keegi ei anna sulle 7 päeava aega.
Pealegi kui autol siiski ilmnevad peidetud( tahtlikult varjatud) tõsised vead, saab ostja ju pöörduda niikuinii tarbijakaitsesse vms.
Ja kui sa korralikult ei kontrolli autot üle või ei lase seda kellelgi targemal teha, siis pole nagu kedagi süüdistada ka hiljem.
Igatahes ei soovita kellelgi autot kätte anda enne raha laekumist.
postitati 15.02.08 10:57
Aga ostu-müügi leping on ju täpselt selline nagu sa kirjutad.
Kuna see leping, mis siin mainitud ei ole nagunii kinnitatud kuju. See on lihtsalt abistav vahend, et ei peaks jalgratast leiutama hakkama. Samane seis nagu volitustega, mis sa välja saad printida.
Viid lihtsalt sisse et kui ostjast mitte tingitud ja tõsist juhtub(näit mootor jookseb teisel päeval kokku) nende päevade jooksul, siis müüja on kohustatud tagasi võtma.
Miks ajada asja keeruliseks ja oletada asju sedusest.
Teha korralik leping, seadustega kooskõlas ja probleem lahendatud.
Taaskord ma võin rängalt eksida, mõne konkreetse punkti vastu, aga nii palju, kui tean, siis ma seda ei tee.
postitati 15.02.08 17:25
Siis ju nii, et ostad auto annad paar päeva korralikult pähe (müüja ei suuda ju seda kuidagi hiljem kindlaks teha) ja vanem mootor annabki järele , siis lähed endise omaniku juurde ja väidad, et müüsid mulle s...a auto - see nagu eip lähe ju kuidagi, minu meelest.
Registreerunud 02.07.05
Auto: A6 C5 2,4 121kw Avant
postitati 20.02.08 15:57
No vaevalt et keegi ainult sellepärast autole "pähe" annab et see siis tagasi viia. Pigem on asi just varjatud vigade ilmsikstulekul.
Näiteks endal oli case Omegaga- kus ABS ei töötanud ja kliima oli ka tühi. Ostes neid ei märganud- viisin esindusse ja eelmine omanik tasus arve- kuna ostes väitis et kõik toimib 100%.
Aga kui autot täiega peenestada võib juhtuda et see annab äkki otsad alles 8 päeva peale ostu- mis siis teed?
postitati 20.02.08 16:16
siis peaks õnnelik olema, et peksa ei saa
Kuna et osata auto, ära peenestada 8 päevaga ja siis veel minna plõksima, et müüdi sitt auto.
Nu nii jobu on ikka korraliku keretäie ära teeninud.
Kuna sa võid uue auto ka 8 päevaga kotti lasta.
postitati 22.02.08 12:09
Ma mõtlesin rohkem seda et pole ju mõtet peenestada kuna autoga pead ju ise edasi sõitma- kuna pole ju kindel et see kohe kokku jookseb. Ma ei usu et on inimesi kes võtavad liisngusse auto ja siis seda kohe peenestama asuvad- milleks siis seda liisingut üldse ajada kui ainult raha tagasisaamise eesmärk on?
Lepingutasud ja hindamised kaotad nii-ehk teisiti.
Lihtsalt teadmiseks masinaid millel hing niidiga kaelas- ja kui seda liisingusse soovitakse võtta siis tavaliselt tuleb vastuseks et liisngusse ei müü...mina astuks juba sellepärast eemale.
Registreerunud 22.05.08
postitati 22.05.08 10:14
Võiks kah pika jutu kirjutada kuidas selle aasta alguses Hansaliisinguga kana sai kitkutud.
Inimene müüs auto (ca 10a vana või mõni aasta peale) enne jõule ning lõpuks sai raha alles kuskil märtsis.
Nimelt ostja, ilmselt mitte eriliste kogemustega, vaatas auto üle, ostis kohe ära. Õigemini võttis liisingusse. Tundus, et muret polnud ja müüja andis auto valduse kah ostjale kohe sealsamas liisingus üle.
Möödund oli nii ca 13päeva kui liising telefoni teel !!! müüjale mainis, et ostja taganes. Kusjuures auto jäi ostja kätte, mitte liisingu kätte, mis oleks antud juhul loogiline (inimene esitab taganemisavalduse ning sealjuures tagastab saadu kui mitte müüjale, siis vähemalt liisingule). Seega oli täiesti teadmate mida autoga vahepeal tehtud ja kus tol hetkel üldse oli.
kusjuures varjatud vigade põhjenduseks lisas ostja autoesinduse !!! varuosade hinnapakkumise. See sisaldas mh nt kojameeste vahetust ja muud sellist (õlivahetused, aku jne)- asju mida iga ostja peaks igal juhul autole esimese asjana tegema.
Liising võttis "ostja" avalduse vastu, kandis raha tagasi (koos sissemaksetega ) ning üritas müüjale autot tagasta.
Kuna müüja jaoks oli 7p mööda ja piisavalt tahtmist ning omad põhimõtted- siis saigi üks pikem vaidlustejada alguse. On palju pisikesi nüansse mida siis arvestada, vaielda... tema sai raha lõpuks liisingust raha kätte ja ostja sõidab autoga ilmselt siiani.
Kokkuvõtteks on ilmselt võimalik iga autot tagastada. Antud juhtumist muud järeldust teha ei saa. Võta vaid esindusest vahetamist vajavate asjade pakkumine ning öelda "oi oi see summa nii suur, nii palju varjatud vigu"..... uskumatu. Antud looga tekkis juba esmalt mulje, et liisingusse võtmisel on osja poolel kerge olla- võtad auto, sõidad nädalakese, ütled et vead küljes ja viid tagsi. Seejärel võtad järgmise- ja nii pidevalt sõidad uuega
postitati 22.05.08 13:57
Algselt postitas: Liizu
Antud looga tekkis juba esmalt mulje, et liisingusse võtmisel on osja poolel kerge olla- võtad auto, sõidad nädalakese, ütled et vead küljes ja viid tagsi. Seejärel võtad järgmise- ja nii pidevalt sõidad uuega
Kuni lõpuks satud vale inimese otsa, istud paar ndl. haiglas pelmeenid kinni, ostad auto ära ja maksad veel iga kuu "renti" ka paar kilo.
Registreerunud 03.10.07
postitati 28.05.09 17:31
Ise olen sellist olukorda pealt näinud, kus isa võttis liisingusse kasutatud auto. Teisel päeval võttis kohe ette natuke pikema sõidu Saaremaale. Autol jooksis täiesti suvalisel hetkel, rahulikul sõidul moto kokku st eelsüüteküünal purunes ja jooksis kolvile pähe, või ei teagi täpselt mis seal oli. Omal jõul pukseeris auto Pärnusse tagasi. Liisingu abil sai auto müüjale tagastatud.
Paar kuud hiljem, kui hakkas siis uut autot vaatama. Leidis ning võttis taas liisingusse, kuid autoparkla juhataja ja selle teise auto müüa olid arvatavasti tuttavad, ning täiesti nahhaalselt ei andnud autot enne 8'nda päeva möödumist parklast kätte ju siis kartsid sama stsenaariumi kordumist. Iseenesest oleks mina isa asemel küll midagi ette võtnud, kuid vana ootas selle aja ära ise midagi ette võtmata. Õnneks auto siiamaani sõidab, ja vigasid pole ilmnenud.
Registreerunud 21.05.03
postitati 15.06.09 07:50
Algselt postitas: RaulSe
Aga ei olegi ju mingit kohustust autot üle anda enne selle 7päeva möödumist, see on kokkuleppe küsimus. Oleks muidugi öelda võinud et siis ei osta autot kui seda kohe kätte ei saa vms.

References: § 188

§ 189

§ 190

§ 191
 § 190

§ 192

§ 195

§ 208